《梅有后桃杏而开者诗以嘲之》
清代·弘历

盆梅本自放严冬，但是薰培出温室。山𣗪牡丹冬亦开，岂曰温寒其本质。

南方有梅北方无，造物异视讵理乎。墙根向暖试种植，颇得滋荣三五株。

绯桃绛杏烂漫矣，才绽蕊珠一两尔。或云气候究不同，江国原报春光始。

若然遇寒终变节，逐炎何以称高士。隐觉清友向人言，南方之强理如此。